FPI ต่อยอดธุรกิจที่ปรึกษา “พลังงาน-นวัตกรรม” หนุนรายได้-กำไร แกร่ง
FPI ต่อยอดธุรกิจที่ปรึกษา “พลังงาน-นวัตกรรม” เพื่อสร้างความยั่งยืน เพิ่มแหล่งที่มาของรายได้ และกระจายความเสี่ยงด้านธุรกิจ ภายใต้แนวคิด ESG ซึ่งสามารถลดต้นทุนค่าใช้จ่ายได้อย่างเป็นรูปธรรม สะท้อนกลับรายได้-กำไร แกร่ง
18 ต.ค. 2564

นายสมพล ธนาดำรงศักดิ์ ประธานกรรมการบริหาร บริษัท ฟอร์จูน พาร์ท อินดัสตรี้ จำกัด (มหาชน) หรือ FPI ผู้ผลิตชิ้นส่วนอะไหล่ยานยนต์ที่มีลูกค้ากระจายอยู่ทั่วโลก เปิดเผยว่า หลังจากที่บริษัทฯ เริ่มต่อยอดในธุรกิจให้คำปรึกษาในด้านพลังงานและนวัตกรรม เพื่อสร้างความยั่งยืน เพิ่มแหล่งที่มาของรายได้ และกระจายความเสี่ยงทางด้านธุรกิจ ซึ่งเกิดมาจากประสบการณ์ตรงของทีมสิ่งแวดล้อมของ FPI ที่ประสบความสำเร็จในการสร้างความยั่งยืนภายใต้แนวคิด ESG และสามารถลดต้นทุนค่าใช้จ่ายของบริษัทได้อย่างเป็นรูปธรรม ทั้งนี้ทางบริษัทฯ เริ่มมีลูกค้าเข้ามาให้ช่วยเป็นที่ปรึกษา ซึ่งนอกจากจะช่วยให้คำแนะนำในการลดต้นทุนของบริษัทลูกค้าได้แล้ว ยังสะท้อนกลับในเรื่องรายได้และกำไรของ FPI ได้อย่างแน่นอน
 